**Neil James Innes** (født 9. desember 1944 i Danbury i Essex i England, død 29. desember 2019) var en britisk musiker, komponist og tekstforfatter innenfor genrene komikk, swingjazz, music hall og rock. Han var kjent for sitt samarbeid med Monty Python og for å være medlem av Bonzo Dog Doo-Dah Band og senere The Rutles.

Et hundeliv som Bonzo
---------------------

Innes studerte ved Norwich School of Fine Art, men ble utvist omkring 1963, angivelig for «å kaste bort for mye tid på å praktisere musikk istedenfor å male og kreere kunst».[] Han har også sju års utdannelse som klassisk pianist.

I perioden 1962 til 1965, startet Innes sammen med andre kunstskolestudenter et band som først het The Bonzo Dog «Dada» Band på grunn av en felles interesse for kunstretningen dadaismen.[] Navnet ble snart endret til Bonzo Dog Doo-Dah Band (eller kortet ned til *The Bonzo Dog Band*). Innes skrev sammen med Vivian Stanshall de fleste av gruppas sanger. Det var også Innes som komponerte gruppas største hit «I'm the Urban Spaceman». Den ble produsert av Paul McCartney og Gus Dudgeon under pseudonymet Apollo C. Vermouth. Med låta «Death Cab for Cutie» (som også inspirerte en amerikansk gruppe til å ta dette som bandnavn), fikk «Bonzo Dog Band» opptre i strippescenen i Beatles-filmen *Magical Mystery Tour* (1967). 

Bonzo Dog Band var med som oppvarmingsband for Cream under deres USA-turne og opptrådte i 1969 sammen med senere medlemmer av Monty Python i begge sesonger av TV-serien *Do Not Adjust Your Set* på BBC.

Innes og Bonzo-bassist Dennis Cowan gikk sammen om å starte gruppa «The World», med trommeslager Ian Wallace og gitarist Roger McKew. Deres eneste album *Lucky Planet* ble utgitt i 1970, men da var gruppa allerede oppløst og samtlige medlemmer i gang med andre prosjekter. En av Innes' komposisjoner for «The World», «Angelina», ble samme år spilt inn av «Slade» på LP-platen *Play It Loud*.

«En *I* blant de grimme brødrene»
---------------------------------

I 1973 startet John *G*orman, Andy *R*oberts, Neil *I*nnes, Mike *M*cGear, Roger *M*cGough og Vivian *S*tanshall komigruppa Grimms. Navnet ble satt sammen som et akronym av forbokstavene i hver av bandmedlemmenes etternavn. Gruppa besto av musikere og poeter fra tre musikalske komigrupper Liverpool Scene, The Scaffold og The Bonzo Dog Band. Snart kom også flere artister fra det samme miljøet med; Adrian Henri, Brian Patten, Zoot Money, David Richards, John Megginson, Ollie Halsall, Michael Giles og Gerry Conway. The Grimms utga tre album; *Grimms* (1973), *Rocking Duck* (1973) og *Sleepers* (1976) med musikk, dikt og ulike gags.

Musiker for The Pythons
-----------------------

DVD-dokumentar om Neil Innes.
Innes ble også assosiert medlem av Monty Python og deltok blant annet i TV-serien *Monty Python's Flying Circus*. Han var spesielt aktiv i siste sesong (1974), da han overtok plassen for John Cleese og deltok både som skuespiller og forfatter av sketsjer.

Innes komponerte og fremførte flere av sangene i filmen *Monty Python and the Holy Grail*. I 1976 fulgte han med på amerikaturnéen som resulterte i LP-en *Monty Python Live at City Center* og filmen *Live at the Hollywood Bowl*, som også finnes utgitt på DVD. Innes fremførte blant annet sine egne sanger «How Sweet to Be an Idot» og «I'm the Urban Spaceman».

Innes, som ofte blir omtalt som den «sjuende Python», var med på gjenforeningen av komigruppa i anledning minnekonserten for George Harrison i Royal Albert Hall 29. november 2002, hvor de i kjent stil fremførte «Sit On My Face», som kelnere med rumpa bar, og «The Lumberjack Song». Innslaget finnes på DVD-en *Concert for George*.

The Prefab Four
---------------

Sammen med Pythons Eric Idle var Innes med i TV-serien *Rutland Weekend Television* som gikk over to sesonger i 1975 og 1976. Sanger og sketsjer ble senere utgitt på LP og CD under tittelen *Rutland Weekend Songbook*. Det var også her ideen til The Rutles (også omtalt som «the prefab four») tok form. Innes spilte selv rollen som Ron Nasty, løselig basert på John Lennons karakter. Eric Idle var Dirk McQuickly, slett ikke ulik Paul McCartney.

The Innes Book of Records
-------------------------

I 1979 fikk Innes lage en egen TV-serie på seks programmer for BBC, kalt *The Innes Book of Records*. Materialet fra denne serien finnes på LP-en ved samme tittel og dobbelt-LP-en *Off the Record*. De fleste av Innes' soloprosjekter og som bandmedlem finnes gjenutgitt på CD. Nevnes bør også CD-en *Re-Cycled Vinyl Blues*, som inneholder en samling av Innes' mest kjente låter som soloartist. Flere av Innes' sanger finnes i norsk oversettelse og innspilt på plate av Prima Vera.

I 1980-årene skrev Innes sangene til tegneseriefilmene *The Raggy Dolls*. Filledukkene ble også vist for barn på NRK Fjernsyn.

Etter utgivelsen av The Beatles' *Anthology*, samlet Innes nok en gang de ‘gjenværende’ medlemmer av Rutles og utga albumet *Archaeology*.

Innes turnerte Storbritannia i 2006 og 2007 sammen med tidligere kolleger i Bonzo Dog Band. For å kompensere for Vivian Stanshall som omkom i brann for flere år siden opptrådte flere kjente gjesteartister, blant dem skuespilleren Stephen Fry og gitaristen Phill Jupitus. *The Bonzo Dog Doo-Dah Band 40th Anniversary Celebration* er også tilgjengelig på DVD CRP 2072 (2006).

Bonzo Dog Band
--------------

(Se egen diskografi under denne gruppa)

Soloalbum
---------

* *How Sweet to be an Idiot* LP (1973)
* *The Rutland Weekend Songbook* (med Eric Idle) (1976)
* *Taking Off* LP (1977), CD HUX 061 (2004)
* *The Innes Book of Records* LP (1979), CD HUX 061 (2004)
* *Off the Record* LP (1982)
* *Erik the Viking* (soundtrack) (1989)
* *Re-Cycled Vinyl Blues* CD EMI 7243 8 30071 2 7 (1994)
* *Recollections 1* CD CPP 001 (2000)
* *Recollections 2* CD CPP 002 (2001)
* *Recollections 3* CD CPP 003 (2001)
* *Works in Progress* CD (2005)
* *Live At Martyrs* (2005)
* *Dogman (A Comedy Musical Story For Children)* (2005)
* *Innes Own World – Best Bits Part One* (2010)
* *Innes Own World – Best Bits Part Two* (2010)
* *Farewell Posterity Tour* (med Fatso) (2014)

### Singler

| Utgitt | Tittel | Selskap/Katalog |
| --- | --- | --- |
| 1972 | «Slush» / «Music From Rawlinson’s Ends» | United Artists UP 35358 |
| 1973 | «How Sweet To Be An Idiot» / «The Age of Desperation» | United Artists UP 35495 |
| 1973 | «Momma B» / «Immortal Invisible» | United Artists UP 35639 |
| 1974 | «Re-cycled Vinyl Blues» / «Fluff on the Needle» | United Artists UP 356756 |
| 1974 | «Lie Down and Be Counted» / «Bandwagon» | United Artists UP 35745 |
| 1975 | «What Noise Annoys a Noisy Oyster» / «Oo-Chuck-A-Mao-Mao» | United Artists UP UP35722 |
| 1977 | «Lady Mine» / «Crystal Balls» | Arista ARISTA 106 |
| 1977 | «Silver Jubilee (A Tribute)» / «Drama on a Saturday Night» | Arista ARISTA 123 |
| 1978 | «Protest Song» / «The Hard-To-Get» | Warner Brothers K 17182 |
| 1979 | «Amoeba Boogie» / «Theme» | Polydor POSP 107 |
| 1979 | «Kenny and Liza» / «Human Race» | Polydor 2059 207 |
| 1982 | «Them» / «Rock of Ages» | MMC MMC 100 |
| 1982 | «Mr. Eurovision» / «Ungawa» | MMC MMC 603 |
| 1984 | «Humanoid Boogie» / «Libido» | PRT 7P 298/12P 298 |
| 1985 | «Dear Father Christmas» / «City of the Angel» | Making Waves SURF 104 |
| 1992 | Bonzos: «No Matter Who You Vote For (The Government Always Gets In)» / Innes: «Them» | China WOK 2021 |
| 2009 | «Imitation Song» | Neil Innes Music |
| 2014 | «Rio» (med The Values) | East Central One/iTunes |

The World
---------

*Lucky Planet*.
* *Lucky Planet* LP (1970), CD ASKCD 138 (2002)
* Neil Innes startet The World etter at The Bonzo Dog Band ble oppløst. Bandet besto av Neil Innes (vokal, piano og gitar), Dennis Cowan (bass, gitar og sang), som også fulgte med fra The Bonzos, som han spilte med siden 1967, Ian Wallace (trommer og sang), som senere ble medlem av King Crimson, og Roger McKew (sologitar).

Grimms
------

* *Grimms* LP (1973), CD EDCD 370 (1993)
* *Rocking Duck* LP (1973), CD EDCD 370 (1993)
* *Sleepers* LP (1976), CD HUX 079 (2006)

LP-ene *Grimms* og *Rocking Duck* utkom på samme CD, mens *Sleepers* først kom på CD 13 år senere. Platene ble omtalt som «English zaniness at it's best!»

The Rutles
----------

Filmplakat for The Rutles' *All You Need Is Cash*. Tegnet av Greg Williams, 2007.
(Se egen diskografi under denne gruppa)

Referanser
----------

1. ↑   Gemeinsame Normdatei, besøkt 4. mai 2014[Hentet fra Wikidata]
2. 1 2 3   fichier des personnes décédées, deces.matchid.io, besøkt 14. mai 2022[Hentet fra Wikidata]
3. ↑   ČSFD, ČSFD person-ID 94262[Hentet fra Wikidata]
4. ↑   Freebase-data fra Google[Hentet fra Wikidata]
5. ↑   «Neil Innes: Monty Python songwriter dies aged 75», verkets språk engelsk[Hentet fra Wikidata]
6. ↑   fichier des personnes décédées, deces.matchid.io, besøkt 18. mars 2022[Hentet fra Wikidata]
7. 1 2 3   The Times, «Neil Innes: Obituaries - Whimsical musician and satirist who gave musical expression to the surreal humour of Monty Python», side(r) 45, utgitt 31. desember 2019[Hentet fra Wikidata]
8. 1 2  «Monty Python songwriter Neil Innes dies aged 75». *BBC News* **(engelsk)**. 30. desember 2019. Besøkt 30. desember 2019.
9. ↑  «Monty Python-skuespiller Neil Innes er død». *Nettavisen*. NTB. 30. desember 2019. Besøkt 30. desember 2019.
10. ↑  Grimms Arkivert 29. september 2011 hos Wayback Machine.
11. ↑  Barbour, Danny (November 1994). «Neil Innes». *Record Collector* (183): 148–149.  Bruk av `|besøksdato=` krever at `|url=` også er angitt. (hjelp)
12. ↑  Plateomslaget ble også utgitt som 12".

Eksterne lenker
---------------

* (en) Offisielt nettsted Rediger på Wikidata

* (en) Neil Innes – kategori av bilder, video eller lyd på Commons Rediger på Wikidata
* (en) Neil Innes på Discogs Rediger på Wikidata

* (en) Neil Innes på MusicBrainz Rediger på Wikidata

* (en) Neil Innes på Songkick Rediger på Wikidata

* (en) Neil Innes på Last.fm Rediger på Wikidata

* (en) Neil Innes på AllMusic Rediger på Wikidata
* (en) Neil Innes på Internet Movie Database Rediger på Wikidata

* (sv) Neil Innes i Svensk Filmdatabas Rediger på Wikidata

* (da) Neil Innes på Filmdatabasen Rediger på Wikidata

* (fr) Neil Innes på Allociné Rediger på Wikidata

* (en) Neil Innes hos The Movie Database Rediger på Wikidata
* Wikiquote: Neil Innes – sitater

| * v
* d
* r
Monty Python |
| --- |
| Monty Python | 

|  |  |
| --- | --- |
| Medlemmer | 
* **Graham Chapman**
* **John Cleese**
* **Terry Gilliam**
* **Eric Idle**
* **Terry Jones**
* **Michael Palin**

 |
| Medvirkende | 
* Douglas Adams
* Carol Cleveland
* Connie Booth
* Neil Innes
* Eddie Izzard

 |

 |
| TV-serie | 
* Monty Python’s Flying Circus
* De 45 originale episodene
* Monty Python's Fliegender Zirkus

 |
| Filmer | 

|  |  |
| --- | --- |
| Spillefilmer | 
* *Monty Python og ridderne av det runde bord*
* *Profeten Brians liv og historie*
* *Meningen med livet*

 |
| Andre filmer | 
* *And Now for Something Completely Different*
* *Monty Python Live at the Hollywood Bowl*

 |

 |
| Sketsjer | 
* *The Ministry of Silly Walks*
* *Nudge Nudge*
* *Dead Parrot*
* *Upper Class Twit of the Year*

 |
| Relatert | 
* *Time Bandits*
* *En fisk ved navn Wanda*
* *Hotell i særklasse*
* *The Rutles*
* *All You Need Is Cash*
* *The Rutles 2: Can’t Buy Me Lunch*
* *Handmade Films*

 |


|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** BBC Things **·** MusicBrainz **·** Discogs **·** AllMusic
 |